Sedevacantismo

[thumb|Stema de ła [Santa Sede intel periodo de ła sede vacante.]]
El **sedevacantismo** (dal latin: «ła Sede (apostołega) ła xe vacante») ła xe na poxision teołoxega e corente rento el catołicèzimo tradisionałista che ła sostien che sìpia stà l'ultemo Vicario de Cristo Pio XII, cuiłi venjesto drio no i xe papi ma abuxivi o antipapi, parchè i ga spoxà l'erexia del modernismo co łe diretive nòve del Conciłio Vatican II. I sedevacantisti i crede inte l'infałibiłità pontefisa e in tel primato del Somo Pontèfego ma ciaramente no i roconose ste sinbołoxie a cuiłi vegnesto dopo Pio XII.

## Storia
[thumb|I pari conciłiari in [Piasa San Piero (Roma)|Piasa San Piero eł dì che i ga verto el Conciłio.]]
thumb|left|upright=0.7|Sáenz Arriaga inte el marzo 1966.
Cuando se ga verifigà e Conciłio Vatican II (1962-1965) xe sta aprovà dei documenti che - da parte de serti catołeghi - i contradia el 
maxistero de ła Cexa Catòłega de prima; dei grupi de łaici e preti on pò da tuto el mondo prinsipalmente da l'Merica latina i ga scomisià de parłare de ła perdità de l'urorità del papato da parte dei verteghi de ła Cexa. Xe sta stanpà vołantini el łibro *[[Complot contra la Iglesia]]* e recaità anca ai pari conciłiari. Eł primo a parłar ciaramente de *Sede vacante* xe stà el Jexuita mèsegan Joaquín Sáenz y Arriaga (scomunegà in tel 1972) che cosita el ga intitołà in tel 1973 el łibro *Sede Vacante. Paulo VI no es legittimo Papa*.

Łe varie diferense tra i altri tradisionałisti łe xe dite inte ła voxe catòłeghi tradisionałisti.

## Maxistero de ła Cexa catòłega che i se baxa i sedevacantisti
[thumb|upright=0.7|Ritrato de papa Paolo IV te ła [Baxełega de San Paolo fuora łe mura a Roma.]]
I se baxa in tei scriti de Santi e documenti de ła Cèxa Catòłega de secołi prima come:

*Ła boła pontefisa *[[Cum ex apostolatus officio]]* datà el 15 de marso 1559 de papa Paolo IV ła dixe:« Xontemo che se anca dovese caitare in cualsiasi tenpo che on vescovo, òpara in cuałità de arcivescovo o de patriarca o de primante o on cardinałe de Romana Cexa, come dito, o on legado, o el steso Roman Pontèfego, che prima de ła so promosion a cardinałe o ła so ełevasion a Roman Pontèfego, gavese devià ła fede catòłega o el fose cascà in cualche erexia (o el fose trovà in scisma o che el gabia łu provocà), ła sipia nesuna roba, no vałida e sensa vałor (*nulla, irrita et inanis existat*), ła so promosio o ełevasion anca se vegnesta co tuto el patoco consenso de tuti i cardinałi; gnanca ła pol dirse che ła xe convałidà co el ricevimento de ła so carica, de ła consacrasion o del permeso o cualsiasi ciapada dopo el goerno e de l'aministrasion, o sia par l'intronixasion o adorasion (*adoratio*) del isteso Roman Pontèfego o par l'obediensa a łu prestà da tuti e par ła so evołusion de cualsiasi durada de tenpo inte l'exercisio de ła so carica, gnanca l'istesa ła połaria in cualche so parte ritenesta łexitima, e ła se judega gaver atriduio gnanca na facoltà, par aministrar (*nullam ... facultatem*) a costuri persone promose come vescovi o arcivescovi o patriarchi o primadi o inpiegà come cardinałi o come Roman Pontèfego, in robe spirituałi o tenporałi; ma sensa de cualsiasi forsa (*viribus careant*) tute e ognuna (*omnia et singula*) ogni so paroła, asion, òpara de aministrasion a da sta chi rivà, no ła pol sinbołexare nisuna fermesa de dirito (*nullam prorsus firmitatem nec ius*), e łe persone istese che łe fose promose o ełevà, che łe sipia par el fato steso (*eo ipso*) e sensa che ghe sipia bixogno de nantra dichiarasion (*absque aliqua desuper facienda declaratione*), privà (*sint privati*) de ogni dignità, posto, onor, titoło, utorità, carica e poter (*auctoritate, officio et potestate*)».

thumb|left|upright=0.7|San Roberto Bellarmino Vescovo, Cardinałe e dotore de ła Cèxa.
thumb|upright=0.7|Sant' Alfonso Maria de' Liguori Vescovo e dotore de ła Cèxa: scritore, poeta, pitor e muxicista.
* El cardinałe Dotore de ła Cexa San Roberto Bellarmino el ga scrito intel *De Romano Pontifice*:« *on papa che el sipia on eretego publego, par sto fato el moła de eser papa e cao, parchè a causa de sto fato el moła de eser on cristian e fare parte de ła Cexa. Cuesto el xe el judisio dei antighi pari che insegna che i ereteghi publeghi i perde sultio ogni giurisdision*».
* El vescovo Dotore de ła Cexa Alfonso Maria de' Liguori in tel łibro *[[Verità della Fede]]* el ga scrito, riferio a cuel che ga scrito Roberto Bellarmino: «*che dopo serti papi i sipia cascà in [[erexia]], cuanchedun ga sercà de provarlo, ma no i xe mai sta boni de provarlo, e njanca ło provarà; e noaltri ciaramente provemo el roverso inte ła fin del Cap. X. Ma, se Dio, el permetese che cualche papa el fose on eretego ostinà, el moła de eser papa, el perderia el pontèfegado. Ma sel fose eretego sconto, e no el favorise on dogma sbaglià a ła Cexa, łora no el faria nisun dan a ła Cexa, ma dovemo justamente imaxenare, come dixe el cardinal Bellarmino, che Dio no el permete mai e ghanca el permeterà che on dei Pontèfeghi, anca come omo privato, el diventase eretego né publego né sconto*».
* El teołogo e fiłoxofo Joani de San Tomaxo (1589-1644) el ga dichiarà che: «*on papa no se połe tirarlo via o farghe perdere el pontefegado, ma a do condision, che łe xe: ła prima che l'erexia no ła sipia sconta, ma publega e łegałixà; ła segonda che no el voja coregerse e ostinà in erexia*».
* Serti sedevacantisti i cita el Canone 188, §4, del Codex Iuris Canonici del 1917 aprovà da papa Benedetto XV: «*Cualsiasi uficio el xe vacante ipso facto [par el fato steso] par tasuda rinunsia e sensa che ghe sipia nesuna dichiarasion*».

## Corenti sedevacantiste
### I ''sempliciter''
* Ła Congregasion de Maria Rexina Imacołada el superiore el xe Mark Pivarunas de la łinea episcopałe Thục.
* Ła Società San Pio V fondà da Clarence Kelly de ła łinea episcopałe Alfredo Méndez-Gonzalez. 
*Ła Cèxa ortodosa grego-catòłega ucraina in Ucraina
### I sedevacantisti ''texisti'' o sedeprivasionisti

* Ł'Istituto Mater Boni Consilii.

### Altre corenti
* El conclavismo o *conclavisti* no i riconose i papi che sostien el Vatican II e i vede ła necesità de farghine altri nasendo antipapi moderni.
* I *Catholic home alone* (cosita ciamà in inglexe) i riconose come ultimo papa Pio XII e invałidi i ati de cuei vegenesto dopo che i ocupa ła sede Vaticana. No i riconose nesun ministo tradisionałista parchè nesun de costoro, secondo ła su interpretasion del *Codexe de Dirito Canonego* (1917), i xe sta istituii in tel rispeto dei canoni. A cauxa de cuesto i riconose uneghi sacramenti posìbiłi eł batexo, maridauro (canone 1098). Par fare ła confesion in tel caxo che i sìpia drio morire i pol nare da ministri tradisionalisti o ortodosi che i gapia i urdini vałidi (canone 882). Al de fora de sto caxo no i ritien vałida ła confesion parchè sti ministri no i ga giurisdision par ła vałidità de sto sacramento. I xe diti "home alone" proprio parchè no gavendo ministri i prega a caxa da sułi e no i va ciapare sacramenti inte i posti publeghi. On conportamento che someja ai *Catholic home alone* o sia l'astension dei sacraminti el vien prategà da altre tendense tradisionałiste par motivasion de distansa che i se ciapa inte l'inposibiłità de asister a riti tridentini. I altri tradisionałisti i se apeła al stato de necesità e secondo ła so interpretasion del *Codexe* el autorixa trapasare ła łetera rispetando el spirito tenendo in vigor ła lexe *Salus animarum, prima et suprema lex* e i ciapa ato che intel mondo secorałixà de deso el riscio de morte "spirituałe" xe prexente de pì che in pasà.. 
 
## Notasion


## Bibliografia
* Con testi di Mons Guèrard des Lauries, *Il problema dell'Autorità e dell'episcopato*, Centro Librario Sodalitium, 2005, ISBN 88-89596-11-2.
* 
* 
* Elena Percivaldi, *Gli antipapi. Storia e segreti*, Roma, Newton Compton Editori, 2014, ISBN 978-88-541-7152-7.
* Il Nuovo Osservatore Cattolico.
* Sodalitium.

## Voxe corełade
* Catòłeghi tradisionałisti

## Altri projeti

## Linganbi foresti

*  Massimo Introvigne, PierLuigi Zoccatelli,  dal sito *Centro studi sule nove rełigion*.
*  
*  
*  
*  
*  
*  
*